Home » Berita » Kaba Kampuang
ADO URANG NAN HAPENYO BAKAMERA, SUKO MAMOTO URANG KANAI MUSIBAH DARIPADO MANOLONGNYO
HParangai
Minggu, 15-01-2012 | 11:26 WIB | 660 klik
HParangai
Urang nan punyo hape atau blekberinyo bisa mamoto atau marakam video, yo lah banyak kini. Makonyo, apo sajo bisa didokumentasikan kini. Makonyo, tukang Kodak tapi lauik, di taman hiburan atau tampek rekreasi, ampiang indak ado basuo dek awak.
Itu dek karano, kamajuan dunia, teknologi mambuek awak sadonyo tamudahkan, punyo kamera di hape surang-surang. Ado profesi urang nan tagaduah dek kemajuan teknologi ko.
Indak heran, dibandiang sapuluh atau dua puluah tahun lalu, urang kini labiah suko bapoto. Dek karano di tangan, di dalam sakunyo, ado alat komunikasi nan bisa dipakai bapoto atau marekam kegiatan nan awak nio. Hasilnyo bisa bagai dicetak, diupload ka internet atau fesbuk..
Cuma, indak sado urang mampagunoan alat rekam atau kamera di hape atau blekberinyo tu untuk nan elok atau kaparaluan surang. Acok takajuik-kajuik awak, ado nan marekam atau mamoto kegiatan maksiatnyo, mambuek video porno dalam durasi singkek, tu tahu-tahu beredar di internet. Urang heboh. Polisi turun tangan.
Baru-baru ko, di internet, dunia fesbuk heboh. Ado urang nan maupload foto korban kecelakaan kereta api dalam keadaan mengenaskan. Tragis. Ibo jo risau hati awak mancaliaknyo. Urang nan punyo Foto tu mandapek tanggapan buruak dek banyak urang. Nan mamoto, nan maupload poto, kanai pacaruik an bagai. Gambar nan indak patuik dilapehan untuk dicaliak masyarakat banyak, nyo kaluan ka fesbuk kawan-kawannyo. Raso ka wak tampa paja tu, kecek surang kawan.
Memang kadang parangai urang bahape kamera, kalau ado apo-apo, langsuang beraksi. Ingek awak kutiko gampo 30 September 2009. Urang karajo kemanusiaan mancari korban, manggali runtuhan, mandapek an korban tak bernyawa, nan urang bahape kamera ko, sudahlah indak manolong, inyo maambiak gambar.
Mamoto-moto. Bahkan, nyo pai jo kawan, kaliliang kota Padang, mancari urang evakuasi korban, tiok nampak kantong mayat, inyo langsuang beraksi. Kok dapek dek paja nan suko mamoto jo hape ko, tampak muko korban, tubuh nan rusak, tu difoto. Gunonyo, beko dipalagak an ka urang. Indak molah tapikia dek inyo, amak e, aba e atau adik e dimode ituan dek urang, baralah ka sadiah hatinyo. Galigaman awak. Banyak nan mode tu.
Baitu pulo dalam kasaharian. Kutiko awak mancaliak ado kecelakaan, ado musibah nan manimpo dunsanak awak, pasti tasuo dek awak urang bahape nan indak baparasaan. Bayangkan, ado urang korban kecelakaan, paralu capek ditolong. Tapi, paja bahape kamera tu, inyo malah maambiak gambar dari banyak sisi. Indak manolong.
Kadang awak cameh juo. Urang awak, kalau maliek korban kekejaman, kecelakaan, banyak nan tapikia dek inyo, madokumentasian jo hapenyo. Nan indak sukonyo awak, foto-fotonyo tu nyo kaluan pulo di internet, nyo sebar ke jaringan sosial.
Kalau buliah manyarankan, eloklah hape nan bakamera tu dipagunoan mamoto nan rancak-rancak. Nan punyo nilai sebagai sebuah dokumentasi.
Kalau indak, cukuik untuk foto awak jo keluarga atau urang-urang dakek. Ko indak. Pai manjanguak, mancabiak kapan urang, nyo poto juo. Ma masuak an mayat ka kuburan urang difoto juo. Dek sakik jiwa mungkin, foto mayat bakapan tu, dikaluan pulo ka internet.
Kalau awak buka fesbuk, internet, banyak foto-foto nan indak patuik, diambiak dari kamera hape. Kadang indak tapikiakan bagai, kalau itu ado melanggar hak azazi urang lain, bisa mencemarkan nama baik dan lainnyo.
Kadang, awak raso ka bacaruik bagai. Misal, ado kebakaran. Banyak urang maabek jalan, oto pemadam ka lalui, indak bisa. Banyak urang nan mamoto-moto pakai hape pulo, indak tapikia dek inyo, manolong mamadam kana pi. Karano itu, pagunokan sajolah hape tu untuak nan elok-elok.
BERITA TERKAIT
- Banyak Masalah Bikin Stres!
- RSAM Siap Terima Caleg Stres
- Over Serius, Bisa Stres
- Stress Dibuang, UN Dihadapi
- Diduga Stres, Wanita Songsong Kereta Api
BACA JUGA
Pendaftaran CPNS Dimulai
624 Formasi CPNS Diperebutkan
Kematian Mahasiswi Stiper Terkuak
Mapala Unand Hanyut, 2 Tewas-4 Hilang
KOMENTAR BERITA
HParangai
Urang nan punyo hape atau blekberinyo bisa mamoto atau marakam video, yo lah banyak kini. Makonyo, apo sajo bisa didokumentasikan kini. Makonyo, tukang Kodak tapi lauik, di taman hiburan atau tampek rekreasi, ampiang indak ado basuo dek awak.
Itu dek karano, kamajuan dunia, teknologi mambuek awak sadonyo tamudahkan, punyo kamera di hape surang-surang. Ado profesi urang nan tagaduah dek kemajuan teknologi ko.
Indak heran, dibandiang sapuluh atau dua puluah tahun lalu, urang kini labiah suko bapoto. Dek karano di tangan, di dalam sakunyo, ado alat komunikasi nan bisa dipakai bapoto atau marekam kegiatan nan awak nio. Hasilnyo bisa bagai dicetak, diupload ka internet atau fesbuk..
Cuma, indak sado urang mampagunoan alat rekam atau kamera di hape atau blekberinyo tu untuk nan elok atau kaparaluan surang. Acok takajuik-kajuik awak, ado nan marekam atau mamoto kegiatan maksiatnyo, mambuek video porno dalam durasi singkek, tu tahu-tahu beredar di internet. Urang heboh. Polisi turun tangan.
Baru-baru ko, di internet, dunia fesbuk heboh. Ado urang nan maupload foto korban kecelakaan kereta api dalam keadaan mengenaskan. Tragis. Ibo jo risau hati awak mancaliaknyo. Urang nan punyo Foto tu mandapek tanggapan buruak dek banyak urang. Nan mamoto, nan maupload poto, kanai pacaruik an bagai. Gambar nan indak patuik dilapehan untuk dicaliak masyarakat banyak, nyo kaluan ka fesbuk kawan-kawannyo. Raso ka wak tampa paja tu, kecek surang kawan.
Memang kadang parangai urang bahape kamera, kalau ado apo-apo, langsuang beraksi. Ingek awak kutiko gampo 30 September 2009. Urang karajo kemanusiaan mancari korban, manggali runtuhan, mandapek an korban tak bernyawa, nan urang bahape kamera ko, sudahlah indak manolong, inyo maambiak gambar.
Mamoto-moto. Bahkan, nyo pai jo kawan, kaliliang kota Padang, mancari urang evakuasi korban, tiok nampak kantong mayat, inyo langsuang beraksi. Kok dapek dek paja nan suko mamoto jo hape ko, tampak muko korban, tubuh nan rusak, tu difoto. Gunonyo, beko dipalagak an ka urang. Indak molah tapikia dek inyo, amak e, aba e atau adik e dimode ituan dek urang, baralah ka sadiah hatinyo. Galigaman awak. Banyak nan mode tu.
Baitu pulo dalam kasaharian. Kutiko awak mancaliak ado kecelakaan, ado musibah nan manimpo dunsanak awak, pasti tasuo dek awak urang bahape nan indak baparasaan. Bayangkan, ado urang korban kecelakaan, paralu capek ditolong. Tapi, paja bahape kamera tu, inyo malah maambiak gambar dari banyak sisi. Indak manolong.
Kadang awak cameh juo. Urang awak, kalau maliek korban kekejaman, kecelakaan, banyak nan tapikia dek inyo, madokumentasian jo hapenyo. Nan indak sukonyo awak, foto-fotonyo tu nyo kaluan pulo di internet, nyo sebar ke jaringan sosial.
Kalau buliah manyarankan, eloklah hape nan bakamera tu dipagunoan mamoto nan rancak-rancak. Nan punyo nilai sebagai sebuah dokumentasi.
Kalau indak, cukuik untuk foto awak jo keluarga atau urang-urang dakek. Ko indak. Pai manjanguak, mancabiak kapan urang, nyo poto juo. Ma masuak an mayat ka kuburan urang difoto juo. Dek sakik jiwa mungkin, foto mayat bakapan tu, dikaluan pulo ka internet.
Kalau awak buka fesbuk, internet, banyak foto-foto nan indak patuik, diambiak dari kamera hape. Kadang indak tapikiakan bagai, kalau itu ado melanggar hak azazi urang lain, bisa mencemarkan nama baik dan lainnyo.
Kadang, awak raso ka bacaruik bagai. Misal, ado kebakaran. Banyak urang maabek jalan, oto pemadam ka lalui, indak bisa. Banyak urang nan mamoto-moto pakai hape pulo, indak tapikia dek inyo, manolong mamadam kana pi. Karano itu, pagunokan sajolah hape tu untuak nan elok-elok.
min_Latn min_Latn mri_Latn ind_Latn mri_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn ind_Latn ind_Latn sun_Latn ind_Latn ind_Latn ind_Latn min_Latn ind_Latn ind_Latn ind_Latn ind_Latn mri_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn